Rikunarita-ORG/Wikinium huggingface dataset:
# Wolfgang Schüssel

| Wolfgang Schüssel |
| --- |
|  |
| Født | 7. juni 1945 (81 år) Wien |
| Beskjeftigelse | Politiker, jurist  |
| Embete | * Østerrikes forbundskansler (2000–2007)
* liste over Østerrikes utenriksministre (1995–2000)
* Østerrikes visekanslere (1995–2000)
* medlem av Nasjonalrådet (15th National Council of Austria)
* medlem av Nasjonalrådet (16th National Council of Austria)
* medlem av Nasjonalrådet (17th National Council of Austria)
* medlem av Nasjonalrådet (18th National Council of Austria, 1990–1990)
* medlem av Nasjonalrådet (19th National Council of Austria, 1994–1994)
* medlem av Nasjonalrådet (20th National Council of Austria, 1996–1996)
* medlem av Nasjonalrådet (21st National Council of Austria, 1999–2000)
* medlem av Nasjonalrådet (22nd National Council of Austria, 2002–2003)
* medlem av Nasjonalrådet (23th National Council of Austria, 2006–)
* medlem av Nasjonalrådet (24. Gesetzgebungsperiode des österreichischen Nationalrats, 2008–2011)
* Federal Minister of the Interior of Austria (2007–2007)
 |
| Akademisk grad | Doktorgrad |
| Utdannet ved | Universitetet i Wien |
| Ektefelle | Krista Schüssel |
| Barn | Nina Blum |
| Parti | Österreichische Volkspartei |
| Nasjonalitet | Østerrike |
| Medlem av | European Council on Foreign Relations |
| Utmerkelser | [Q?]**Mangler etikett Q298811

10 oppføringer
Den bayerske fortjenstorden Storkorset av Isabella den katolskes orden (1995) Baden-Württembergs fortjenstorden (2007) Storkors av Sankt Gregor den stores orden Storkors av Ungarns fortjenstorden Storkors av forbundsrepublikken Tysklands fortjenstorden Storkors av republikken Polens fortjenstorden Storkors av Stjerneordenen Q298811 (2025) Honourable Member of the European Order of Merit (2026) |
| Signatur |
|  |
|

---

Wolfgang Schüssel på Commons |

**Wolfgang Schüssel** (født 7. juni 1945) er en østerriksk politiker fra det konservative Österreichische Volkspartei (ÖVP). Han var Østerrikes kansler og leder for en koalisjonsregjering bestående av ÖVP og det høyreradikale østerrikske Freiheitliche Partei Österreichs (FPÖ) fra 2000 til januar 2007. Han har vært leder av det konservative partiet siden 1995. Før han ble kansler var han visekansler og utenriksminister i Franz Vranitzkys regjering.

Schüssel ble i 1996 hedret med storkors av Den Kongelige Norske Fortjenstorden.

## Referanser

## Eksterne lenker

* *Bundeskanzleramts* offisielle side

Denne artikkelen er en **spire**. Du kan hjelpe Wikipedia ved å utvide den.
# Wikimedia Commons

Logo for Wikimedia Commons, en wikimedia-database for mediafiler som bilder, filmer og lyd.
**Wikimedia Commons** er et prosjekt drevet av Wikimedia Foundation som har som formål å bygge opp en sentral database for å gjøre bilder, videofilmer og lyd tilgjengelig for alle wikimedias prosjekter. Filene i commons-basen er direkte tilgjengelige for de andre wikimedia-prosjektene, for eksempel det flerspråklige nettleksikonet Wikipedia, nettordboka Wiktionary og fagboksamliga Wikibooks. Prosjektet ble satt i gang den 7. september 2004.

## Funksjon

Dersom det i en artikkel legges inn lenke til en fil som ikke finnes på det lokale serverområdet, vil programvaren lete i Commons. Dette skjer uten at brukeren merker noen forsinkelse, ettersom det pågår samtidig med lastingen av andre deler av siden. Dermed er ikke filene bare lettere å finne enn om man måtte lete i forskjellige prosjekter; det er også mulig å slippe opplasting av samme fil til flere prosjekter uten at brukerne merker noen forskjell i kvalitet.

Wikimedia Commons fungerer på samme måte som andre wikimediaprosjekter, med frivillige brukere som vedlikeholder samlingen av mediafiler. Ettersom det er et fellessprosjekt for alle wikipediaer har språk vært en spesiell utfordring.

For å minske faren for at det lastes opp filer til Wikimedia Commons som ikke er frigitt av rettighetshaver, krever Commons at brukerne er registrert og innlogget for at de skal kunne laste opp filer. Det er også strengere regler for opplasting av bilder enn på de forskjellige wikipediaer, ettersom det må være klart at filene er frigitt for bruk i hele verden under en lisens som er kompatibel med GNU FDL.

Uregistrerte brukere har imidlertid full tilgang til samlingen, og kan redigere artiklene hvor filene er presentert.

## Årets bilde

Hvert år siden 2006 har det blitt valgt et årets bilde:

* 2006 – Nordlys i Alaska  Foto: United States Air Force photo by Senior Airman Joshua Strang
* 2007 – Broadway Tower i Cotswolds i England
* 2008 – Hester på fjellet Bianditz, en del av fjellkjeden Pyreneene, i Navarra i Spania  Foto: Mikel Ortega
* 2009 – Sikhpilegrim ved Det gylne tempel i Amritsar i India Foto: Paulrudd
* 2010 – Laser mot Melkeveiens senter  Foto: ESO/Yuri Beletsky
* 2011 – Innsjøen Bondhus, en del av Folgefonna nasjonalpark i Norge Foto: Heinrich Pniok, Tyskland
* 2012 – Bieter i ferd med å fange et bytte  Foto: Pierre Dalous
* 2013 – Glødelampe brenner ut  Foto: Stefan Krause, Tyskland
* 2014 – Sommerfugl finner næring i tårene fra en skilpadde  Foto: amalavida.tv
* 2015 – Foto av planeten Pluto  Foto: NASA
* 2016 – Jubilee og Munin, to av ravnene ved Tower of London Foto: Colin

## Se også

* Wikimedia Foundation, ideell organisasjon i San Francisco som driver wikiprosjekter, blant annet nettleksikonet Wikipedia
* Creative Commons, et lisensieringssystem for åndsverk

## Eksterne lenker

* (no) Wikimedia Commons
# Musikkvideo

**Musikkvideo** er en kortfilm ment for å representere en melodi eller sang visuelt. Musikkvideoer som ledsager låter spiller en stor rolle innen markedsføring av popmusikk. Musikkvideoer kan også sikte til langfilmer med hovedsakelig musikalsk innhold, og videoer (VHS/DVD) med konsertopptak, eller flere klipp med videoer av sanger, eller kombinasjon av disse.

Musikkvideoer har en lang historie bak seg, og allerede på 1960-tallet laget de mest populære bandene og artistene, som for eksempel The Beatles, The Kinks, Bob Dylan, The Doors og The Rolling Stones, «reklamefilmer» som en ledsagende del av sine singelutgivelser, altså musikkvideoer som en viktig måte å oppnå PR. Fra midten av 1970-årene ble det stadig vanligere med musikkvideoer som en naturlig del av markedsføringen av artister. Imidlertid ble de virkelig vanlige tidlig i 1980-årene, og 1. august 1981 startet den amerikanske TV-kanalen MTV sine sendinger. MTV var den første TV-kanalen som kun sendte musikkvideoer, uten andre typer programmer. Den aller første musikkvideoen som ble vist på MTV var *«Video Killed the Radio Star»* av The Buggles.

En type av musikkvideo er at artisten eller bandet som fremfører sangen opptrer, mens andre typer musikkvideoer er mer kunstneriske eller abstrakte. Ofte står handlingen i videoen gjerne i stil til låten, men også dette varierer meget og en musikkvideo kan ha nær sagt et hvilket som helst innhold. Musikkvideoer har utviklet seg til å bli nærmest en egen kunstart innen popverdenen. Musikkvideoene og deres innhold er noe som gjerne blir vist interesse i like stor grad som selve musikken, og mange artister ser det som en viktig del av sin produksjon å lage gode musikkvideoer. Musikkvideo på VHS/DVD er noe enkelte artister og band gir ut spesielt for å tilfredsstille hardcore-fans, og konsertopptak på DVD er mer og mer vanlig.

## Eksterne lenker

* Musikkvideo; fra Bibliotekarstudentens nettleksikon om litteratur og medier (pdf-fil)
# Richard Berry

| Richard Berry |
| --- |
| Født | 11. apr. 1935 Extension |
| Død | 23. jan. 1997   (61 år) Inglewood |
| Beskjeftigelse | Sanger, sanger og låtskriver, rockesanger, komponist, musiker  |
| Utdannet ved | Jefferson High School (Los Angeles) |
| Nasjonalitet | USA |
| Gravlagt | Inglewood Park Cemetery |
| Musikalsk karriere |
| Sjanger | Rhythm and blues |
| Instrument | Vokal |
| Plateselskap | Modern Records, Flair Records |
| IMDb | IMDb
 |

**Richard Berry, Jr.** (født 11. april 1935 i Extension, Louisiana, USA, død 23. januar 1997, Los Angeles, USA) var en amerikansk musikkartist og låtskriver. Hans mest berømte verk er rock’n’roll-standarden «Louie Louie», som finnes i en mengde coverversjoner. Den ble skrevet i 1956, men ble en større hit med The Kingsmen i 1960. Berry platedebuterte i 1953. Sjangermessig begynte han med doo-wop, men ble tilskyndet en overgang til soul gjennom 1960 og -70-årene.

Berry platedebuterte med en vokalgruppe, og opptrådte med diverse bandnavn: The Hollywood Blue Jays, The Flairs, The Crowns, The Dreamers og The Pharaohs. Ved siden av gjorde han soloinnspillinger. Blant Berrys mest berømte bidrag på plate, er bassvokalen på «Riot In Cell Block No. 9» av The Robins og som stemmen til Henry i duett med Etta James på «Roll With Me Henry (The Wallflower)».

«Louie Louie» handler om en sjømann fra Jamaica som forteller bartenderen Louie om hvor mye han savner kjæresten. Teksten var imidlertid så vanskelig å tyde i versjonen av The Kingsmen at enkelte gjettet at innholdet var pornografisk og ble støtt av denne tolkningen. FBI satte i gang etterforskning og foretok to avhør av Berry, uten at det endte med tiltale. Sangen kom først ut på B-siden av «You Are My Sunshine». Berry hentet inspirasjon til det enkle riffet på «Louie Louie» fra danselåten «El Loco Cha-Cha» av Rene Touzet. Konseptet med bekjennelse til en bartender i teksten, er inspirert av «One for My Baby» av Harold Arlen og Johnny Mercer, mest kjent i en versjon av Frank Sinatra. Den lengtende sjømannen er inspirert av «Havana Moon», en låt av Chuck Berry.

Frank Zappa kalte «Louie Louie» for et arketypisk amerikansk musikalsk ikon. The Kinks ga ut en coverversjon i 1964 på EP-en *Kinksize Session*, og tok den med på albumet *Kinks-Size* året etter. Motörhead ga låten ut på singel i 1978, og den nådde 68.-plass på hitlistene i Storbritannia.

## Referanser

## Eksterne lenker

* (en) Richard Berry på Internet Movie Database

* (en) Richard Berry hos Internet Broadway Database
* (en) Richard Berry på Discogs

* (en) Richard Berry på MusicBrainz

* (en) Richard Berry på Genius — sangtekster

* (en) Richard Berry på AllMusic
# 1209

**1209**
MCCIX
◄ **·**
12. århundre
◄ **13. århundre** ►
14. århundre **·**
►

◄ **·**
1180-årene **·**
1190-årene
◄ **1200-årene** ►
1210-årene **·**
1220-årene **·**
►

◄◄ **·**
◄ **·**
1204 **·**
1205 **·**
1206 **·**
1207 **·**
1208
◄ 1209 ►
1210 **·**
1211 **·**
1212 **·**
1213 **·**
1214 **·**
► **·**
►►

| Begivenheter i 1209 |
| --- |
| Dødsfall – Fødsler |
| **Emner** |
| Vitenskap |
| **Ledere** |
| Statsledere |

1209 i andre kalendere| Gregoriansk kalender | 1209 *MCCIX* |
| Ab urbe condita | 1962 |
| Armensk kalender | 658 ԹՎ ՈԾԸ |
| Kinesisk kalender | 戊辰年 (Jord Drage) 3905 eller 3845     *— til —* 己巳年 (Jord Slange) 3906 eller 3846 |
| Etiopisk kalender | 1201–1202 |
| Det jødiske året | 4969–4970 |
| Hindukalendere |  |
|  - *Vikram Samvat* | 1265–1266 |
|  - *Shaka Samvat* | 1130–1131 |
|  - *Kali Yuga* | 4309–4310 |
| Iransk kalender | 587–588 |
| Islamsk kalender | 605–606 |
| Nengō | Jōgen (Kamakura period) 3 (承元３年) |
| Juliansk kalender | 1209 *MCCIX* |
| Koreansk kalender | 3542 |

## Begivenheter

* Europa
	+ Albigenserkorstoget igangsettes av pave Innocens III.
	+ Fransiskanerordenen etableres av Frans av Assisi.
	+ Geoffroi I av Villehardouin etterfølger Vilhelm I av Champlitte som fyrste av Akhaia.
	+ Hermann von Salza blir stormester av Den tyske orden.
	+ Konrad von Urach blir abbed i Villiers.
	+ Kristin Sverresdatter gifter seg med baglerkongen Filippus Simonsson.
	+ Magdeburgs domkirkens gotiske katedral påbegynnes, et arbeid som tok over 300 år.
	+ Metropolitanskolen antas grunnlagt dette år som Domskolen eller Vor Frue Skole.
	+ Otto IV av Braunschweig, tysk konge, blir kronet til tysk-romersk keiser.
	+ Old London Bridge, første stenbro ferdigstilles etter 33 års byggetid.
	+ Pave Innocens III innstifter inkvisisjonen.
	+ Stade blir by med kjøpstadsrettigheter og ble medlem av Hansaforbundet.
	+ University of Cambridge ble grunnlagt, det nest eldste universitet i den engelskspråklige verden.
	+ Volquin etterfølger Wenno som stormester av Sverdbroderordenen.
* Asia
	+ Weishao Wang blir keiser av Jin-dynastiet i Kina.

## Fødsler

* 5. januar – Richard, jarlen av Cornwall (d. 1272), konge av det tysk-romerske rike.

Dato ukjent
* Möngke Khan (d. 1259), mongolenes storkhan fra 1251 til 1259.

Omtrentlig fødselsår
* Roger Bigod (d. 1270), 4. jarl av Norfolk, Earl Marshal av England.
* Valdemar den unge (d. 1231), dansk medkonge.

## Dødsfall

* Margareta Eriksdatter (f. ca. 1155), dronning av Norge, gift med kong Sverre i 1185.
* Nizam al-din Abu Muhammad Ilyas ibn Yusuf ibn Zaki ibn Mu'ayyid (f. 1141), persisk dikter og filosof.
* Raymond Roger Trencavel (f. 1185), medlem av den adelige Terncavelfamilien, vicomte av Béziers og Albi, vicomte av Carcassonne og Razès.

## Se også

* Liste over statsledere i 1209
# Februarrevolusjonen (Russland)

Væpnede arbeidere og soldater eskorterer fangede politimenn under Februarrevolusjonen.  Foto: J. Steinberg
**Februarrevolusjonen** (russisk: Февральская революция, Fevralskaja revoljutsija) i Russland i 1917 var begynnelsen på den russiske revolusjon. Den brøt ut 23. februarjul./ 8. mars 1917greg. og resulterte i at tsar Nikolaj II abdiserte.

## Bakgrunn

Dumaen, den russiske nasjonalforsamlingen i Petrograd, bestod av mange rike personer og fyrster. Folket demonstrerte med krav om tsarens avgang og om at det skulle dannes en ny regjering. Februarrevolusjonen skjedde nesten med en gang, da folk i Petrograd protesterte mot tsarens regime på grunn av matmangel i byen. Det var også stor misnøye med Russlands engasjement i første verdenskrig. Da protestene steg startet forskjellige politiske reformister, både liberale og radikale venstreorienterte, å koordinere aktiviteter. Soldater ble satt inn mot folket.

## Utvikling

Tidlig i februar ble protestene voldelige da et stort antall innbyggere gjorde opprør og gikk i konfrontasjon med politi og soldater. Da soldater som var satt inn i den russiske hovedstaden Petrograd sluttet seg til protestantene, utviklet det hele seg til revolusjon. Nye soldater fra frontene i første verdenskrig ble satt inn, men også disse gikk over til demonstrantene. De støttet ikke lenger landets styre. Det endte med at tsar Nikolai II trakk seg, og makten ble overført nesten uten blodutgytelse. En ny regjering ble utnevnt av Dumaen fram til det neste valget i Russland. Da skulle det innføres ny grunnlov og demokrati. Mellom februar og oktober prøvde tallrike anarkistiske og kommunistiske revolusjonære å utløse videre revolusjon. Det ble tillatt med politiske møter og diskusjoner og det ble større talefrihet, så folket kunne si det de mente.

Arbeiderne streiket og samlet seg i «sovjeter» det vil si rådsforsamlinger, der de samtalte, diskuterte og mente det de selv ville mene. Soldater og bønder dannet også «sovjeter». Sovjetene fikk mer og mer makt og fikk mer å si for folket enn styresmaktene gjorde. Færre hørte på Dumaen.

Likevel eide store godseiere og fabrikkeiere stort sett det meste av rikdommen i Russland og folket var fremdeles i nød og fattigdom.

I denne situasjonen ble Vladimir Iljitsj Uljanov, eller *Lenin*, smuglet inn i Russland fra Sveits, hvor han hadde oppholdt seg. Han kom seg inn i Russland ved hjelp av tyskerne, og han hadde avtaler med dem. De håpet at Lenin skulle skape en revolusjon i Russland, slik at Russland trakk seg ut av krigen.

## Eksterne lenker

* (en) February Revolution (Russia) – kategori av bilder, video eller lyd på Commons